Държавен вестник, бр. 70, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  70
МИНИСТЕРСТВО 
НА ОТБРАНАТА
НАРЕДБА № Н-24 
от 17 август 2010 г.
за условията, реда и размерите на стипендии­
те на децата на загинали при или по повод 
изпълнение на службата военнослужещи
Раздел І
Общи положения
Чл. 1. (1) С тази наредба се определят ус-
ловията, редът и размерът на стипендиите на 
децата на загинали при или по повод изпъл-
нение на службата военнослужещи.
(2) На децата по ал. 1 се отпускат стипендии 
за времето на обучението им в основни, средни 
училища и в редовна форма на обучение във 
висшите училища в страната до навършване 
на 26-годишна възраст.
Чл. 2. На децата по чл. 1, ал. 1 се отпускат 
месечни стипендии, както следва:
1. за учениците от 1-ви до 8-и клас – в 
размер 30 лв.;
2. за учениците от 9-и до 12-и клас – в 
размер 50 лв.;
3. за обучаващите се в редовна форма на 
обучение във висше училище в страната – в 
размер 70 лв.
Раздел ІІ
Условия и ред за отпускане на стипендиите
Чл. 3. (1) Стипендиите по чл. 2 се отпускат 
въз основа на писмено заявление (свободен 
текст) до командира (началника) на военното 
формирование или ръководителя на съответ-
ната структура по местослужене на загиналия 
военнослужещ.
(2) Заявлението по ал. 1 се подава от пълно-
летното дете на загиналия военнослужещ или 
от преживелия родител (законен представител), 
ако детето е непълнолетно.
Чл. 4. Към заявлението по чл. 3 се прилагат 
следните документи: 
1. служебна бележка (уверение) от основ-
ното, средното или висшето училище, в което 
учи детето;
2. копие от удостоверението за раждане на 
детето;
3. копие от акта за смърт на военнослужещия;
4. документ, удостоверяващ, че военнослуже-
щият е загинал при или по повод изпълнение 
на службата; 
5. копие от документ за банкова сметка за 
превеждане на стипендията по банков път;
6. други документи при небходимост.
Чл. 5. (1) Стипендиите се отпускат от на-
чалото на месеца, през който започва първата 
година на обучение, или от началото на месе-
ца, следващ месеца, през който е възникнало 
основанието за получаването им.
(2) Стипендиите се изплащат за всички 
месеци до началото на месеца, през който 
започва следващата учебна година (семестър).
(3) Правото за получаване на стипендия 
се удостоверява в началото на всяка учебна 
година (семестър) с документите по чл. 4, т. 1.
Чл. 6. Стипендиите се изплащат от финан-
совия орган на военното формирование (съот-
ветната структура), където е служил загиналият 
родител – военнослужещ, след представяне на 
документите по чл. 4 въз основа на заповед на 
командира (началника) на военното формирова-
ние или ръководителя на съответната структура.
Чл. 7. Стипендиите се превеждат по посоче-
ната банкова сметка по чл. 4, т. 5, както следва:
1. за пълнолетните деца (навършилите 18 
години) – разкрита на името на детето;
2. за непълнолетните деца (от 14 години до 
навършване на 18 години) – разкрита на името 
на детето със съгласието на неговия родител 
(законен представител);
3. за малолетните деца (ненавършилите 14 
години) – разкрита на името на преживелия 
родител (законен представител).
Чл. 8. Стипендиите се изплащат през месеца, 
следващ месеца, за който се полагат.
Чл. 9. (1) Изплащането на стипендиите на 
децата по чл. 1 се прекратява, когато:
1. прекъсват или повтарят учебна година 
или семестър (срок) с изключение на:
а) повтарящите поради болест;
б) студентките майки, повтарящи поради 
бременност, раждане и отглеждане на дете;
2. навършване на 26-годишна възраст.
(2) Прекъсването на обучението се удостове-
рява в 7-дневен срок с декларация от пълнолет-
ните деца, а за непълнолетните и малолетните 
деца – от родител (законен представител) на 
детето.
Чл. 10. Финансовите средства за стипен-
диите се планират и осигуряват по бюджета/
бюджетната сметка на военното формирование 
или съответната структура и се отчитат по съ-
ответния параграф от Схемата на приходите и 
разходите по Единна бюджетна класификация 
по бюджета на Министерството на отбраната.
Чл. 11. В отдел „Социални дейности“ в дирек-
ция „Управление на човешките ресурси“ – МО, 
се съставя и води поименен регистър на децата 
на загинали при или по повод изпълнение на 
службата военнослужещи, който до края на всяка 
бюджетна година се предоставя на дирекция 
„Планиране, програмиране и бюджет“ за пла-
ниране на необходимите финансови средства 
за следващата бюджетна година.
Заключителни разпоредби
§ 1. Подалите документи с невярно съдър-
жание по чл. 4 и чл. 9, ал. 2 се лишават от 
стипендия до края на обучението и дължат 
връщане на получените суми за стипендии, 
отпуснати въз основа на документи с невярно 
съдържание.
§ 2. Тази наредба се издава на основание 
чл. 226и, ал. 2 от  Закона за отбраната и въ-
оръжените сили на Република България.
§ 3. Наредбата влиза в сила от деня на об-
народването є в „Държавен вестник“.
За министър: В. Радев
7050